ORDE do 3 de decembro de 2013 pola que se determinan os servizos mínimos durante a folga que se levará a efecto entre os días 8 e 10 de decembro de 2013 nas institucións do Servizo Galego de Saúde e entidades adscritas á Consellería de Sanidade.
Consellería de Sanidade — III. Outras disposicións — 05/12/2013

O artigo 28.2 da Constitución española recoñece, como dereito fundamental da persoa, o dereito á folga.
O exercicio deste dereito na Administración e nas empresas, entidades e institucións públicas ou privadas que presten servizos públicos ou de recoñecida e inaprazable necesidade, no ámbito e competencias da Comunidade Autónoma de Galicia, está condicionado ao mantemento dos servizos esenciais fixados no artigo 2 do Decreto 155/1988, do 9 de xuño (DOG nº 116, do 20 de xuño), entre os cales se atopa a sanidade.
O exercicio público da prestación da asistencia sanitaria non se pode ver afectado gravemente polo lexítimo dereito do exercicio de folga, xa que aquel é considerado e recoñecido prioritariamente en relación a este.
O artigo 3 do citado decreto faculta os conselleiros competentes por razón dos servizos esenciais afectados para que, mediante orde e ante de cada situación de folga, decidan o mínimo de actividade necesaria para asegurar o mantemento de tales servizos, así como para determinar o persoal necesario para a súa prestación.
As organizacións sindicais CESM-O’MEGA, Confederación Intersindical Galega (CIG) e Comisións Obreiras (CC.OO.) comunicaron as convocatorias da folga que afectará as institucións do Servizo Galego de Saúde e entidades adscritas á Consellería de Sanidade. Pola súa vez, a organización T.S.P. (Traballadores da Sanidade Pública) comunicou a convocatoria dunha folga que afectará o persoal da área sanitaria de Pontevedra.
Atendendo ao contido das ditas convocatorias, a duración e ámbito da folga, serán os seguintes:
a) Desde as 22.00 horas do 8 de decembro ata as 22.00 horas do 10 de decembro, a folga afectará todo o persoal estatutario, funcionario e laboral das estruturas de xestión integrada do Servizo Galego de Saúde e entidades adscritas á Consellería de Sanidade.
b) No caso do persoal licenciado sanitario e persoal residente en formación do nivel A1, a dita folga estenderase ata as 24.00 horas do día 10 de decembro.
c) Para todo o persoal da área sanitaria de Pontevedra, a folga estenderase igualmente ata as 24.00 horas do día 10 de decembro.
Unha vez outorgada audiencia aos comités de folga, a conselleira
Artigo 1
A folga referida deberá entenderse condicionada ao mantemento dos servizos mínimos, segundo os criterios que se dispoñen nesta orde.
Os servizos mínimos que se fixan resultan totalmente imprescindibles para manter a axeitada cobertura dos servizos esenciais de asistencia sanitaria. Tales mínimos responden á necesidade de compatibilizar o respecto ineludible ao exercicio do dereito á folga, coa atención á poboación que, baixo ningún concepto, pode quedar desasistida polas características do servizo dispensado.
E por iso mantéñense os servizos mínimos necesarios para garantir a asistencia imprescindible a doentes hospitalizados, así como a atención urxente e permanente que non pode aprazarse sen consecuencias negativas para a saúde.
Establécense os seguintes criterios reitores na determinación do persoal necesario para o mantemento dos servizos esenciais nas institucións afectadas:
– Persoal mínimo necesario para a cobertura da atención urxente e permanente e as emerxencias do 061.
– No Centro de Transfusión de Galicia os servizos necesarios para o mantemento do abastecemento sanguíneo en toda a Comunidade Autónoma.
– Nos centros e institucións sanitarias:
a) Persoal facultativo dependente de atención especializada:
1. Cobertura do 100 % da actividade urxente nos seguintes ámbitos:
– Servizos de urxencias e gardas médicas.
– Quirófanos urxentes para a atención dos usuarios que requiran intervención cirúrxica inaprazable.
– Salas de partos.
2. Cobertura do 100 % da actividade nas seguintes áreas:
– Unidades de reanimación.
– Unidades de coidados intensivos, de adultos ou pediátricas e unidades coronarias, de ser o caso.
– Área de diálise.
– Área de tratamentos oncolóxicos (radioterapia, hospital de día).
3. Cobertura da actividade cirúrxica nos doentes, tanto hospitalizados como ambulatorios, con respecto ás patoloxías que poñan en perigo a súa vida ou agraven o seu estado de saúde, en especial procesos neoplásicos.
4. Na área de hospitalización establecerase o número necesario para garantir a atención urxente aos doentes hospitalizados e as altas clínicas.
5. No ámbito de consulta, así como das interconsultas dos doentes hospitalizados que o requiran, atenderanse as consideradas como urxentes ou preferentes, a criterio do persoal facultativo. Así mesmo, atenderanse as consultas inaprazables tanto dos doentes oncolóxicos que requiran tratamento citostático como dos doentes desprazados.
6. Garantirase, así mesmo, a realización de determinacións e probas complementarias urxentes, e as que se refiren aos doentes hospitalizados que, a criterio do persoal facultativo, sexan necesarias e inaprazables, entendéndose incluídas as dos doentes con neoplasias malignas.
7. Garantirase a dispensación de sangue, medicamentos e produtos sanitarios.
8. Garantirase a atención necesaria a pacientes subsidiarios de hospitalización a domicilio e coidados paliativos.
b) Persoal facultativo dependente de atención primaria: (persoal médico, pediatra e odontólogo):
1. Cobertura do 100 % da actividade urxente.
2. Os servizos mínimos que se fixan no tramo ordinario de atención prestarán a asistencia urxente ou inaprazable desa unidade, calquera que sexa a modalidade da prestación:
– En centros con catro ou menos profesionais: 1 efectivo.
– En centros con cinco a oito profesionais: 2 efectivos.
– En centros con nove a doce profesionais: 3 efectivos.
– En centros con máis de trece profesionais: 4 efectivos.
c) Persoal sanitario non facultativo de atención especializada:
1. Cobertura do 100 % da actividade urxente nun triplo ámbito:
– Servizos de urxencias.
– Quirófanos urxentes (xerais e de tocoloxía) para a atención dos usuarios que requiran intervencións cirúrxicas inaprazables.
– Atención ás salas de partos.
2. Na área de hospitalización establecerase o número necesario para garantir os coidados dos doentes hospitalizados, en correspondencia cos efectivos dun domingo ou festivo.
3. No ámbito de consultas estableceranse mínimos nun dobre ámbito:
– Apoio á atención das consultas especializadas consideradas como urxentes ou preferentes.
– Así mesmo, atenderanse as consultas inaprazables dos doentes oncolóxicos que requiran tratamento citostático e dos doentes desprazados.
4. No ámbito dos servizos centrais, garantirase a realización das probas complementarias urxentes e as que se refiran aos doentes hospitalizados que, a criterio do persoal facultativo, sexan necesarias e inaprazables, en correspondencia cos efectivos dun domingo ou festivo.
5. Garantirase a dispensación de medicamentos, hemoderivados e produtos sanitarios, en correspondencia cos efectivos dun domingo ou festivo.
6. Unidades especiais: o número necesario para garantir o coidado dos pacientes, en correspondencia cos efectivos dun domingo ou festivo.
d) Persoal sanitario non facultativo de atención primaria:
1. Cobertura do 100 % da actividade urxente.
2. Os servizos mínimos que se fixan no tramo ordinario de atención prestarán a asistencia urxente e inaprazable desa unidade, calquera que sexa a modalidade da prestación:
– En centros con catro ou menos profesionais: 1 efectivo.
– En centros con cinco a oito profesionais: 2 efectivos.
– En centros con nove a doce profesionais: 3 efectivos.
– En centros con máis de trece profesionais: 4 efectivos.
e) Persoal de xestión e servizos de atención especializada:
1. Urxencias: o 100 % do persoal.
2. Área de hospitalización: un número de efectivos equivalente ao de domingos ou festivos.
3. Cita previa: un número de efectivos que garantan a atención ao doente que o requira, cun mínimo dun efectivo por centro e ata un máximo do 50 % dos efectivos da quenda.
4. Atención ao doente: un número de efectivos que garantan a atención ao doente que o requira, cun mínimo de 1 por centro e ata un máximo do 50 % dos efectivos da quenda.
5. Servizos de mantemento: un número equivalente aos domingos ou festivos.
6. Servizo de lavandaría e lenzaría: un número equivalente aos domingos e festivos ou ata o 50 % dos efectivos da quenda.
7. Limpeza: ata o 50 % dos efectivos da quenda.
8. Hostalaría: un número mínimo igual aos domingos ou festivos, ou ben un 60 % dos efectivos da quenda, en función do tamaño das prestacións dependentes de hostalaría en cada centro.
Coa finalidade de garantir o adecuado mantemento do servizo servirase, con carácter xeral, un único menú aos doentes que non requiran dieta médica especial.
9. Condutores: o mesmo número de efectivos que os domingos ou festivos, cun mínimo, en todo caso, dun efectivo.
10. Servizos administrativos:
– Información: o número de profesionais necesarios para garantir a debida información aos pacientes.
– Persoal: o número imprescindible para garantir as incidencias e xestións derivadas da folga e como máximo ata o 40 % dos efectivos da quenda.
– Subministracións: o número imprescindible para garantir os pedidos urxentes e ata un máximo do 25 % dos efectivos da quenda.
– Almacén: un número imprescindible para a xestión do almacén e ata un máximo do 25 % dos efectivos da quenda.
– Contabilidade: un número imprescindible para as xestións urxentes e ata un 25 % dos efectivos da quenda.
f) Persoal de xestión e servizos de atención primaria:
1. Urxencias: o 100 % do persoal.
2. En centros con catro ou menos efectivos de persoal facultativo: 1 efectivo.
– En centros con cinco ou máis efectivos de persoal facultativo: 1 efectivo por centro e, en caso de teren varios andares, un máis por andar.
g) Outras áreas de traballo ou servizos: establecerase con carácter xeral un número equivalente aos domingos ou festivos.
Artigo 2
A determinación dos profesionais necesarios con base nos criterios anteriores faraa a xerencia ou dirección, debendo estar a súa fixación adecuadamente motivada, mediante a designación nominal e individual.
As/os profesionais necesarios para a cobertura dos servizos mínimos deberán ser publicados nos taboleiros de anuncios do centro, con antelación ao comezo da folga.
A/o profesional designado como servizo mínimo, que desexe exercer o seu dereito de folga, poderá instar a substitución da súa designación por outra/o profesional que voluntariamente acepte o cambio de xeito expreso.
A xustificación debe constar no expediente de determinación de mínimos da institución, e exteriorizarse axeitadamente para xeral coñecemento do persoal destinatario. Deberá quedar constancia no expediente dos factores ou criterios cuxa ponderación conduce a determinar as prestacións mínimas.
Con tales premisas, no anexo desta resolución recóllese o número de efectivos de servizos mínimos para cubrir as xornadas de folga.
Artigo 3
Os paros e alteracións no traballo por parte do persoal necesario para o mantemento dos servizos mínimos determinados no anexo, así como os expostos nos taboleiros de anuncios de cada centro, serán considerados ilegais para os efectos do que establece o artigo 16.1 do Real decreto lei 17/1977, do 4 de marzo (BOE nº 58, do 9 de marzo).
Artigo 4
O que se dispón nos artigos anteriores non significará ningún tipo de limitación dos dereitos que a normativa reguladora da folga recoñece ao persoal nesta situación, nin tampouco sobre a tramitación e efectos das peticións que a motiven.
Artigo 5
Sen prexuízo do que establecen os artigos anteriores, deberanse observar as normas legais e regulamentarias vixentes en materia de garantías dos usuarios dos establecementos sanitarios. Os altercados ou incidentes que se produzan serán obxecto de sanción con base nas normas vixentes.
Disposición derradeira
A presente orde producirá efectos e entrará en vigor o mesmo día da súa publicación no
Diario Oficial de Galicia
.
Santiago de Compostela, 3 de decembro de 2013
Estrutura Organizativa de Xestión Integrada da Coruña.
Servizos Sanitarios de Atención Especializada.
Complexo Hospitalario Universitario A Coruña.
Hospital Virxe da Xunqueira-Cee.
Servizos Sanitarios de Atención Primaria.
Estrutura Organizativa de Xestión Integrada de Ferrol.
Servizos Sanitarios de Atención Especializada.
Complexo Hospitalario Arquitecto Marcide-Novoa Santos.
Servizos Sanitarios de Atención Primaria.
Estrutura Organizativa de Xestión Integrada de Santiago de Compostela.
Servizos Sanitarios de Atención Especializada.
Complexo Hospitalario Universitario de Santiago de Compostela.
Hospital da Barbanza.
Servizos Sanitarios de Atención Primaria.
Estrutura Organizativa de Xestión Integrada das áreas de Lugo, Cervo e Monforte de Lemos.
Servizos Sanitarios de Atención Especializada.
Complexo Hospitalario de Lucus Augusti.
Hospital Comarcal de Monforte.
Hospital Comarcal da Costa (Burela).
Servizos Sanitarios de Atención Primaria.
Estrutura Organizativa de Xestión Integrada de Ourense, Verín e O Barco de Valdeorras.
Servizos Sanitarios de Atención Especializada.
Complexo Hospitalario de Ourense.
Hospital de Verín.
Hospital Comarcal do Barco de Valdeorras.
Servizos Sanitarios de Atención Primaria.
Estrutura Organizativa de Xestión Integrada de Pontevedra e O Salnés.
Servizos Sanitarios de Atención Especializada.
Complexo Hospitalario de Pontevedra.
Hospital do Salnés.
Servizos Sanitarios de Atención Primaria.
Estrutura Organizativa de Xestión Integrada de Vigo.
Servizos Sanitarios de Atención Especializada.
Complexo Hospitalario Universitario de Vigo.
Servizos Sanitarios de Atención Primaria.
Fundación Pública Urxencias Sanitarias de Galicia-061.
(1) Aos 6 traballadores na quenda de maña hai que sumarlle un das 10.00 ás 16.00 horas. Aos 6 traballadores na quenda de tarde hai que sumarlle un das 16.00 ás 23.00 horas.
(2) Están operativos de orto a ocaso.
(3) Aos 7 traballadores na quenda de maña hai que sumarlle:
O día 9: 1 das 8.00 ás 15.00 horas.
2 das 10.00 ás 15.00 horas.
O día 10: 2 das 10.00 ás 15.00 horas.
(4) Aos 4 traballadores na quenda de noite hai que sumarlle:
1 das 22.00 ás 2.00 horas.
(5) Aos 3 traballadores na quenda de maña hai que sumarlle:
1 das 10.00 ás 15.00 horas.
1 das 11.00 ás 15.00 horas.
(6) Aos 2 traballadores en quenda de noite hai que sumarlle:
1 das 22.00 ás 23.00 horas.
1 das 22.00 ás 24.00 horas.
(7) 194 TTS as 24 horas da xornada.
(8) 18 TTS en xornada de 12 horas.
Centro de Transfusión de Galicia.
Día 8.
Galaria, Empresa Pública de Servizos Sanitarios. Vigo.
Galaria, Empresa Pública de Servizos Sanitarios. Ourense.
Galaria, Empresa Pública de Servizos Sanitarios. Santiago de Compostela.
Galaria centro itinerante (Unidade de resonancia móbil).
Instituto Galego de Oftalmoloxía (INGO).